BE8 วิ่งต่อ 3% เก็งกำไร Q2 นิวไฮ โต 23% โบรกมองบวก ตั้ง JV “ปณท.” ชูเป้า 70 บ.
BE8 บวกต่อ 3% เก็งกำไร Q2 นิวไฮ โต 23% แตะ 27 ลบ. โบรกมองบวก ตั้ง JV กับไปรษณีย์ไทย แนะนำราคาเป้าหมาย 70 บ.
BE8 บวกต่อ 3% เก็งกำไร Q2 นิวไฮ โต 23% แตะ 27 ลบ. โบรกมองบวก ตั้ง JV กับไปรษณีย์ไทย แนะนำราคาเป้าหมาย 70 บ.
17 มิ.ย. 2565

ผู้สื่อข่าวรายงานว่าวันนี้ (17 มิ.ย.2565) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 12:18 น. อยู่ที่ระดับ 51 บาท เพิ่มขึ้น 1.25 บาท หรือ 2.51% โดยทำจุดสูงสุดที่ 51.50 บาท และทำจุดต่ำสุดที่ 48.75 บาท ด้วยมูลค่าการซื้อขาย 133.29 ล้านบาท

บล.โนมูระ พัฒนสิน ระบุในบทวิเคราะห์ ว่า คาดกำไรไตรมาส 2/2565 อยู่ที่ 27 ล้านบาท เพิ่มขึ้น 23% จากงวดเดียวกันของปีก่อน และเพิ่มขึ้น 14% จากไตรมาสก่อน เป็น new high ต่อเนื่องจากธุรกิจที่เติบโตอย่างต่อเนื่อง และคาดกำไรปี 2565 อยู่ที่ 135 ล้านบาท โต 64% จากปีก่อน
โดยจากนี้ยังจะเติบโตสูงเฉลี่ย 63% ต่อปีในช่วง 3 ปีข้างหน้า จากการควบรวม X10 ที่เพิ่มรายได้เป็นเท่าตัว, ธุรกิจหลักที่เติบโตอย่างต่อเนื่องตามความต้องการด้าน Digital transformation ในตลาด และการรุกตลาดภาครัฐ, การทำ JV, M&amp;A ที่มีโอกาสเห็นเพิ่มเติม
ด้านราคาหุ้นแม้ปัจจุบันราคาหุ้น BE8 ซื้อขายบน PER ปี 2565 สูง 78 เท่า (Fully diluted EPS และรวมกำไร X10 เพียง 4 เดือน) แต่ PER ปี 2566 จะลดลงเหลือ 41 เท่า หลังจากรวมงบจาก X10 เต็มปีในปี 2566
ทั้งนี้ล่าสุด BE8 ได้ร่วมลงนามตั้ง JV กับไปรษณีย์ไทย เพื่อพัฒนาระบบจัดการเอกสารอิเล็กทรอนิกส์ครบวงจร เป็นงาน scale ใหญ่ และมีโอกาสต่อยอดรับงานโครงการรัฐอื่นๆ อีกทั้งภาพการเติบโตยังชัดมากทั้ง Organic และ inorganic และการควบรวม X10 เข้ามาจะช่วยปลดล็อคข้อจำกัดด้านบุคลากรของ BE8 แนะนำ “ซื้อ” ให้ราคาเป้าหมายที่ 70 บาท